Halbeeg Halbeeg (ingiriis: Unit) waa cabir lagu xisaabiyo dhamaan qiyaasaha ganacsiga iyo sayniska; sida heerkulka, dhererka, xawaaraha, wakhtiga, muga, cufka IWM. Dunida waxaa jira nidaam la iskugu geeyo dhamaan halbeegyada kaas oo loo yaqaano Nidaamka Caalamiga ee Halbeega (The International System of Units [loo soo gaabiyo SI oo laga soo xigtay erayga Faransiiska ah: Le Système international d'unités) Guud ahaan waxaa jira tiro badan oo halbeegyo ah loona isticmaalo noocyo kala duwan, laakiin waxaa aasaas u ah dhamaantood Todoba Halbeeg kuwaas oo kala ah: Halbeega Heerkulka, sida Salsiyas, Kelfin iyo Fahrenhayt. Halbeega Wakhtiga, sida Ilbiriqsi, Daqiiqad, Saacad, Maalin, Sanad iyo Qarni. Halbeega Dhererka, sida Sentimitir, Mitir, Kilomitir, iyo Hektomitir. Halbeega Miisaanka sida Kilo, Kilogiram, Halbeega Kandhela Halbeega Mole lagu qiyaaso Walaxda, iyo Halbeega Ambiyer oo lagu cabiro Korontada. Halbeega Miisaanka waxaa ka mid ah Garaam Kilo, Kilogaraam. Halbeega Dhererka waxaa ka mid ah Sentimitir, Mitir, Kilomitir, iyo Hektomitir. Halbeega Wakhtiga waxaa ka mid ah Ilbiriqsi, Daqiiqad, Saacad, Maalin, Todobaad, Sanad iyo Qarni.